**ÎN ATENŢIA STUDENŢILOR**

Conform H.G.558/1998, Anexa 2, art.9 se pot acorda **burse de ajutor**

**social ocazional**, în cuantum cel puţin egal cu bursa minimă, stabilită de Senatul

Universităţii, indiferent dacă studentul mai beneficiază de altă categorie de bursă, astfel:

a) bursa de ajutor social ocazional pentru îmbrăcăminte, care se poate acorda

studenţilor orfani, studenţilor defavorizaţi din punct de vedere social, studenţilor proveniţi din casele de copii, din plasament familial sau din încredinţare, a căror familie nu a realizat pe ultimele 3 luni un venit lunar net mediu pe membru de familie mai mare decât 75% din salariul minim pe economie. Această categorie de bursă de ajutor social se poate acorda aceluiaşi student cel mult de două ori în decursul unui an universitar. Cuantumul unei burse este egal cu cel al bursei sociale.

b) bursa de ajutor social ocazional de maternitate, care se acordă studentei sau studentului a cărui soţie nu realizează alte venituri decât oricare dintre formele de bursă, constă într-o bursă pentru nastere si lehuzie si o bursă pentru procurarea îmbrăcămintei copilului nou-născut. Cuantumul unei burse este egal cu cel al bursei sociale.

c) bursa de ajutor social ocazional în caz de deces, care se poate acorda studentului pentru decesul unui membru al familiei (soţ, soţie, copil) sau în caz de deces al studentului(ei), necăsătorit(ă) sau căsătorit(ă), cu soţ / soţie care nu realizează venituri. Suma ce se atribuie în caz de deces este stabilită de Biroul Senatului.

Bursele de ajutor social ocazional se acordă pe baza cererii studentului, depusă la secretariatele facultăţilor, însoţită de actele doveditoare. Analiza şi aprobarea dosarelor se face de către Comisia de burse pe facultate.